नई दिल्ली : पेट्रोलियम उत्पादों बढ़ती कीमत से परेशान लोगों को रविवार आधी रात से एक और झटका लगने वाला है। पेट्रोल और डीजल के दाम बढ़ने के बाद अब सीएनजी और पीएनजी गैसों के दाम भी बढ़ने जा रहे हैं। दिल्ली और NCR क्षेत्र में नई कीमतें लागू होने जा रही हैं। हाल ही में भारत सरकार ने प्राकृतिक गैसों के दाम बढ़ाने के बारे में अधिसूचना भी जारी की थी। गैस के अलावा पेट्रोल-डीजल की कीमतें पहले ही 74 रूपए और 64.58 के स्तर तक पहुंच गई हैं।